Li bon. Li bon, Li Bi, Li namde (taxminan 510—548) — Vyetnam xalqining Xitoy bosqinchilariga qarshi koʻtargan qoʻzgʻoloni rahbari (541—544). Ilk Li sulolasi (544—603) asoschisi. Bosqinchilar quvib chiqarilgandan keyin oʻzini Li namde nomi bilan imperator deb eʼlon qilgan (544). Vansuan imperiyasini tuzgan. Li Bon 545-yildan mamlakat mustaqilligi uchun Xitoyning Lyan sulolasiga qarshi urushlar olib borgan.